તેમણે ભાજપ સરકાર ઉપર આકરા પ્રહારો કરતા જણાવ્યું હતું કે, ભાજપ સરકાર પાસે માનીતા ઉદ્યોગપતિઓને આપવા માટે જમીન છે. પરંતુ દલિતોને હકની જમીન આપવામાં આવતી નથી. દેશના સ્વાતંત્ર્ય દિવસે વડાપ્રધાન મોદી જુઠ સિવાય કંઈજ બોલ્યા નહીં હોવાનું જણાવતા મેવાણીએ કહ્યું કે, બંધારણ સળગાવી ડૉ.આંબેડકર અને દલિતોનું અપમાન કરનાર બાબતે એક શબ્દ નહીં બોલનાર મોદીએ બળાત્કાર વિષે પણ મગરના આંસુ સાર્યા હતા. મોદીને નાલિયાકાંડનો રીપોર્ટ જાહેર કરવાનો પડકાર ફેકતા મેવાણીએ જણાવ્યું કે, કુપોષણ, બીપીએલ કાર્ડ, મકાન માટે ન્યાય આપવાનું પણ નહીં કહેનાર મોદીએ ત્રણ મહિલા જજ માટે વાહ વાહ કરી...પણ આ શાસનમાં જજોએ પ્રેસ કરી તેમનું ગળું ટુંપાતું હોવાનું કહેવું પડે ત્યારે મોદીએ ૩૦ મહિલા જજ નીમવા જોઈએ જેથી જશોદાબેનને પણ ન્યાય મળે.